
R E P U B L I K A    H R V A T S K A

Z A K L J U Č A K

Trgovački sud u Rijeci po stečajnoj sutkinji Emi Brdovčak, u stečajnom postupku nad dužnikom ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247, 26. lipnja 2018.,

z a k l j u č i o     j e

I. Nekretnina u vlasništvu dužnika ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247 i to:

k.č.br. 1809/6, upisana u z.k.ul. 3664, k.o. Srdoči, upisana u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2

predaje se u posjed i vlasništvo razlučnom vjerovniku Pert d.o.o. Ilok, Hercegovačkih brigada 27, OIB: 42255248046.

II. Na temelju odredbe čl. 108. Ovršnog zakona određuje se upis prava vlasništva Pert d.o.o. Ilok, Hercegovačkih brigada 27, OIB: 42255248046,  na nekretnini  iz točke I. izreke ovog rješenja.
III. Određuje se brisanje upisa koji prestaju prodajom nekretnina iz točke I. izreke ovog zaključka  i to: 

- 2.1. zabilježbe od 11. 10. 2017., poslovni broj Z-39488/2017 rješenja Trgovačkog suda u Rijeci poslovni broj Ovr-144/16-5 od 11. 10. 2017. kojim se bilježi postupak prodaje nekretnine koji će se voditi pod poslovnim, brojem St-379/12, 
- 1.1. zabilježbe pokretanja ovršnog postupka na nekretninama upisanim pod A, poslovni broj Ovr-4204/11, zaprimljeno 24. 11. 2011., broj Z-17268/11,
- 3. 1. zabilježbe pokretanja ovršnog postupka Općinskog suda u Rijeci poslovni broj Ovr-1242/13 od 5. ožujka 2013, zaprimljeno 24. 11. 2011., broj Z-17268/11,
- 8. 1. uknjižbe prava zaloga na nekretninama upisanim u A u iznosu od 275.000,00 EUR-a u kunskoj protuvrijednosti uz pripadajuće kamate, naknade i troškove za korist Pert d.o.o., OIB: 42255248046, Ilok, Hercegovačkih brigada 27, zaprimljeno 22. 12. 2009., broj Z-21839/09,
- 9. 1. uknjižbe prava zaloga u iznosu od 727,947,66 kn uz odgovarajuće kamate, troškove i naknade sukladno rješenju, za korist Republike Hrvatske – Ministarstvo financija, Porezna uprava, Područni ured Rijeka, zaprimljeno 27. 1. 2012., broj Z-1327/12,
- 11.1. zabilježbe, ovrhe, rješenja o ovrsi poslovni broj Ovr-2728/16 od 8. 8. 2016., utvrđenjem vrijednosti nekretnine, njenom prodajom te namirenjem ovrhovoditelja iz novčanog iznosa dobivenog prodajom, zaprimljeno 11. kolovoza 2016., pod brojem Z-17894/2016. 
V. 	Provedbu ovog zaključka izvršiti će Općinski sud u Rijeci.

Obrazloženje

Rješenje o dosudi nekretnine postalo je pravomoćno 1. ožujka 2018.
S obzirom na to da je kupac i razlučni vjerovnik oslobođen plaćanja kupovnine i uvažavajući okolnost da je uplatio troškove unovčenja predmetnih nekretnina koji su obračunati u visini od 401.952,76 kn (prema rješenju ovog suda od 14. svibnja 2018.), primjenom odredbe čl. 108. st. 3. i 4. Ovršnog zakona („Narodne novine“ broj 112/12, 25/13, 93/14, 55/16, 73/17; dalje: OZ) u vezi sa čl. 254. st. 1. Stečajnog zakona ("Narodne novine" broj 71/15; dalje SZ) odlučeno je kao u izreci.

U Rijeci, 26. lipnja 2018.
                                            
                                                                                                      Sutkinja
                                                                                                 Ema Brdovčak 



UPUTA O PRAVNOM LIJEKU:
Protiv ovog zaključka nije dopušten pravni lijek .

